# Επίσημη Εφημερίδα C 137A/20 Α

| | ISSN 1977-0901 |
| --- | --- |
| Επίσημη Εφημερίδα
  της Ευρωπαϊκής Ένωσης | C 137A |
| | |
| Έκδοση στην ελληνική γλώσσα | Ανακοινώσεις και Πληροφορίες | 66ό έτος20 Απριλίου 2023 |

ISSN 1977-0901

Επίσημη Εφημερίδα

της Ευρωπαϊκής Ένωσης

C 137A

Έκδοση στην ελληνική γλώσσα

Ανακοινώσεις και Πληροφορίες

66ό έτος20 Απριλίου 2023

---

| Περιεχόμενα | Σελίδα |
| --- | --- |
| | V   Γνωστοποιήσεις |
| | ΔΙΟΙΚΗΤΙΚΕΣ ΔΙΑΔΙΚΑΣΙΕΣ |
| | Συμβούλιο |
| 2023/C 137 A/01 | Προκήρυξη κενής θέσης CONS/AD/186/23 — Διευθυντής/Διευθύντρια JUR.1 | 1 |

Περιεχόμενα

Σελίδα

V   Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Συμβούλιο

2023/C 137 A/01

Προκήρυξη κενής θέσης CONS/AD/186/23 — Διευθυντής/Διευθύντρια JUR.1

1

---

| EL | |
| --- | --- |

EL

---

V Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Συμβούλιο

| 20.4.2023 | EL | Επίσημη Εφημερίδα της Ευρωπαϊκής Ένωσης | CA 137/1 |
| --- | --- | --- | --- |

20.4.2023

EL

Επίσημη Εφημερίδα της Ευρωπαϊκής Ένωσης

CA 137/1

---

Προκήρυξη κενής θέσης CONS/AD/186/23 — Διευθυντής/Διευθύντρια JUR.1

(2023/C 137 A/01)

ΓΕΝΙΚΕΣ ΠΛΗΡΟΦΟΡΙΕΣ

| Υπηρεσία | JUR.1 |
| --- | --- |
| Τόπος εργασίας | Βρυξέλλες, κτίριο Justus Lipsius |
| Ονομασία θέσης | Διευθυντής/Διευθύντρια |
| Ομάδα καθηκόντων και βαθμός | AD 14 |
| Απαιτούμενη εξουσιοδότηση ασφαλείας | SECRET UE/EU SECRET |
| ΠΡΟΘΕΣΜΙΑ ΥΠΟΒΟΛΗΣ ΑΙΤΗΣΕΩΝ | 12 Μαΐου 2023 — 12:00 μεσημβρινή (ώρα Βρυξελλών) |

Υπηρεσία

JUR.1

Τόπος εργασίας

Βρυξέλλες, κτίριο Justus Lipsius

Ονομασία θέσης

Διευθυντής/Διευθύντρια

Ομάδα καθηκόντων και βαθμός

AD 14

Απαιτούμενη εξουσιοδότηση ασφαλείας

SECRET UE/EU SECRET

ΠΡΟΘΕΣΜΙΑ ΥΠΟΒΟΛΗΣ ΑΙΤΗΣΕΩΝ

12 Μαΐου 2023 — 12:00 μεσημβρινή (ώρα Βρυξελλών)

Ποιοι είμαστε

Η Γενική Γραμματεία του Συμβουλίου (ΓΓΣ) επικουρεί το Ευρωπαϊκό Συμβούλιο, το Συμβούλιο της ΕΕ και τα προπαρασκευαστικά όργανά τους σε όλους τους τομείς των δραστηριοτήτων τους. Υπό τον έλεγχο του Γενικού/της Γενικής Γραμματέα, παρέχει συμβουλές και υποστήριξη στο Ευρωπαϊκό Συμβούλιο, το Συμβούλιο και τις Προεδρίες τους σε όλους τους τομείς των δραστηριοτήτων τους, μεταξύ άλλων πολιτικές και νομικές συμβουλές, συντονισμός με άλλα θεσμικά όργανα και επεξεργασία συμβιβασμών, επιβλέποντας και μεριμνώντας για όλες τις πρακτικές λεπτομέρειες που είναι αναγκαίες για την άρτια προετοιμασία και λειτουργία του Ευρωπαϊκού Συμβουλίου και του Συμβουλίου.

Η Νομική Υπηρεσία είναι ο νομικός σύμβουλος του Ευρωπαϊκού Συμβουλίου και του Συμβουλίου και επικουρεί το Ευρωπαϊκό Συμβούλιο, το Συμβούλιο και τα προπαρασκευαστικά όργανά του, την Προεδρία και τη Γενική Γραμματεία του Συμβουλίου, προκειμένου να διασφαλίζονται η νομιμότητα και η ποιότητα της σύνταξης των πράξεων. Συμβάλλει, ακολουθώντας δημιουργική προσέγγιση όταν χρειάζεται, στην εξεύρεση νομικά ορθών και πολιτικά αποδεκτών λύσεων, σε συνεργασία με άλλες υπηρεσίες του Συμβουλίου. Για τον σκοπό αυτό, παρέχει γνωμοδοτήσεις με απόλυτη αμεροληψία, προφορικώς ή γραπτώς, κατόπιν αιτήματος του Συμβουλίου ή με δική της πρωτοβουλία, για οποιοδήποτε ζήτημα νομικής φύσεως. Η Νομική Υπηρεσία εκπροσωπεί επίσης το Ευρωπαϊκό Συμβούλιο και το Συμβούλιο στις διαδικασίες ενώπιον των δικαστηρίων της Ένωσης. Ελέγχει την ποιότητα της διατύπωσης των νομικών πράξεων του Ευρωπαϊκού Συμβουλίου και του Συμβουλίου και διασφαλίζει τη συνέπειά τους από νομική και γλωσσική άποψη σε όλες τις επίσημες γλώσσες της Ένωσης. Η Νομική Υπηρεσία έχει ως πάγιο στόχο να παρέχει εγκαίρως συμβολές διακρινόμενες από απαρέγκλιτη τήρηση του δικαίου, αμεροληψία και σαφήνεια.

Η Νομική Υπηρεσία αποτελείται από έξι θεματικές διευθύνσεις που καλύπτουν όλους τους τομείς δραστηριότητας της Ένωσης καθώς και από μια διεύθυνση που είναι υπεύθυνη για την ποιότητα της νομοθεσίας.

Η Διεύθυνση «Ανταγωνιστικότητα, περιβάλλον, μεταφορές, τηλεπικοινωνίες και ενέργεια» (Διεύθυνση JUR.1) ασχολείται με ευρύ φάσμα τομέων πολιτικής που σχετίζονται με την εσωτερική αγορά. Πέρα από την ανταγωνιστικότητα και την ανάπτυξη, το περιβάλλον, τις μεταφορές, τις τηλεπικοινωνίες, την κοινωνία της πληροφορίας και την ενέργεια, η Διεύθυνση είναι επίσης αρμόδια για φακέλους που αφορούν την κλιματική αλλαγή, τον ανταγωνισμό και τις κρατικές ενισχύσεις, την εγκατάσταση και τις υπηρεσίες, το εταιρικό δίκαιο, τις δημόσιες συμβάσεις, τη διανοητική ιδιοκτησία, την προστασία των καταναλωτών, την τεχνική εναρμόνιση, την Ευρατόμ, τη διαστημική πολιτική και την έρευνα.

Τι προσφέρουμε

Η θέση του διευθυντή ή της διευθύντριας στη Διεύθυνση JUR.1 είναι μια απαιτητική θέση σε ένα πολιτικά και νομικά ενδιαφέρον περιβάλλον, ως επικεφαλής μιας ομάδας δεκαπέντε νομικών υψηλής κατάρτισης καθώς και υποστηρικτικού προσωπικού.

Υπό την αιγίδα του Γενικού Διευθυντή θα διοικείτε τη Διεύθυνσή σας και τους πόρους της με επαγγελματισμό, θα οργανώνετε τις δραστηριότητές της και θα στηρίζετε και θα παρακινείτε το προσωπικό, προκειμένου να φέρει σε πέρας το έργο του. Θα εξασφαλίζετε την ποιότητα των υπηρεσιών και των προϊόντων που παρέχει η Διεύθυνση καθώς και την αποτελεσματική επικοινωνία και συνεργασία εντός της Διεύθυνσης, σε ολόκληρη τη Νομική Υπηρεσία, με άλλες υπηρεσίες της ΓΓΣ και με διάφορους εξωτερικούς ενδιαφερόμενους φορείς.

Με δική σας πρωτοβουλία ή κατόπιν αιτήματος, θα παρέχετε συμβουλές και γραπτές ή προφορικές γνώμες υψηλού επιπέδου για νομικά, θεσμικά και διαδικαστικά ζητήματα στο Συμβούλιο, την ΕΜΑ και άλλα προπαρασκευαστικά όργανα, στην Προεδρία, στον Γενικό/στη Γενική Γραμματέα του Συμβουλίου και στη ΓΓΣ σχετικά με φακέλους που εμπίπτουν στην αρμοδιότητα της Διεύθυνσης. Θα συμμετέχετε στις συνόδους του Συμβουλίου, στις συνεδριάσεις της ΕΜΑ και άλλων προπαρασκευαστικών οργάνων καθώς και σε ενημερώσεις και σε διαπραγματεύσεις, με σκοπό την επίτευξη συμβιβασμών και την εξεύρεση νομικά ορθών και πολιτικά αποδεκτών λύσεων. Θα εκπροσωπείτε τη Νομική Υπηρεσία σε επίπεδο Διευθυντή τόσο εντός όσος και εκτός της ΓΓΣ. Επίσης, θα επικουρείτε και θα εκπροσωπείτε το Ευρωπαϊκό Συμβούλιο ή το Συμβούλιο σε νομικές διαφορές και, όταν χρειάζεται, σε υποθέσεις ενώπιον των δικαστηρίων της ΕΕ.

Θα μπορείτε εν γένει να προγραμματίζετε και να οργανώνετε την εργασία σας με ευέλικτο τρόπο, εντός των πλαισίων του ωραρίου εργασίας και του προγραμματισμού των συνεδριάσεων στον τομέα δραστηριοτήτων της Διεύθυνσης. Εσείς και το προσωπικό σας θα μπορείτε να επωφελείστε από τις ρυθμίσεις εργασίας της ΓΓΣ, συμπεριλαμβανομένης της τηλεργασίας.

Απαιτούνται περιστασιακά αποστολές στο εξωτερικό, συνήθως εντός της ΕΕ (π.χ. στο Λουξεμβούργο και το Στρασβούργο).

Τι αναζητούμε

Αναζητούμε νομικό με εις βάθος γνώση του δικαίου της ΕΕ και της λειτουργίας και των διαδικασιών της ΕΕ καθώς και καλή γνώση των τομέων που καλύπτονται από τη Διεύθυνση. Η εμπειρία στην παροχή νομικών συμβουλών υψηλού επιπέδου σε ένα πολιτικά ευαίσθητο περιβάλλον θα αποτελέσει πλεονέκτημα.

Αναμένεται από όλα τα διευθυντικά στελέχη της ΓΓΣ να συμβουλεύουν την ιεραρχία τους και τα ενδιαφερόμενα μέρη, να διοικούν το προσωπικό τους, να διαχειρίζονται τους οικονομικούς πόρους τους και να εκπροσωπούν τη ΓΓΣ. Τα παραπάνω προσόντα περιγράφονται στο οριζόντιο προφίλ των διευθυντικών στελεχών της ΓΓΣ (1).

Επιπλέον, ο/η κάτοχος της θέσης θα πρέπει να διαθέτει:

| — | ικανότητα στρατηγικής σκέψης και σχεδιασμού, πρόβλεψης και εντοπισμού πιθανών προβλημάτων και διατύπωσης προτάσεων για εφικτούς συμβιβασμούς και λύσεις· |
| --- | --- |

—

ικανότητα στρατηγικής σκέψης και σχεδιασμού, πρόβλεψης και εντοπισμού πιθανών προβλημάτων και διατύπωσης προτάσεων για εφικτούς συμβιβασμούς και λύσεις·

| — | ηγετικά προσόντα και ικανότητα να προάγει ισχυρό ομαδικό πνεύμα και να καθοδηγεί, να εμψυχώνει το προσωπικό και να του προσφέρει κίνητρα σε ένα πολυπολιτισμικό και ποικιλόμορφο περιβάλλον, με ιδιαίτερη έμφαση στην ανάπτυξη του προσωπικού· |
| --- | --- |

—

ηγετικά προσόντα και ικανότητα να προάγει ισχυρό ομαδικό πνεύμα και να καθοδηγεί, να εμψυχώνει το προσωπικό και να του προσφέρει κίνητρα σε ένα πολυπολιτισμικό και ποικιλόμορφο περιβάλλον, με ιδιαίτερη έμφαση στην ανάπτυξη του προσωπικού·

| — | διπλωματικότητα, ικανότητα να επιδεικνύει ευελιξία αλλά και σταθερότητα, ανάλογα με την περίπτωση, καθώς και να εστιάζει στη λεπτομέρεια χωρίς, ωστόσο, να παραβλέπει τη συνολική εικόνα· |
| --- | --- |

—

διπλωματικότητα, ικανότητα να επιδεικνύει ευελιξία αλλά και σταθερότητα, ανάλογα με την περίπτωση, καθώς και να εστιάζει στη λεπτομέρεια χωρίς, ωστόσο, να παραβλέπει τη συνολική εικόνα·

| — | την ικανότητα να καλλιεργεί και να διατηρεί καλές σχέσεις συνεργασίας με μια σειρά από εσωτερικούς και εξωτερικούς συνομιλητές· |
| --- | --- |

—

την ικανότητα να καλλιεργεί και να διατηρεί καλές σχέσεις συνεργασίας με μια σειρά από εσωτερικούς και εξωτερικούς συνομιλητές·

| — | ικανότητα επίτευξης κοινών συμφωνιών και στόχων με την παροχή στοχευμένων νομικών συμβουλών στα ενδιαφερόμενα μέρη και με την αποτελεσματική και εποικοδομητική διευκόλυνση των συζητήσεων· |
| --- | --- |

—

ικανότητα επίτευξης κοινών συμφωνιών και στόχων με την παροχή στοχευμένων νομικών συμβουλών στα ενδιαφερόμενα μέρη και με την αποτελεσματική και εποικοδομητική διευκόλυνση των συζητήσεων·

| — | ικανότητα οργάνωσης του συνόλου των εργασιών της Διεύθυνσης, ώστε να τηρούνται κρίσιμες προθεσμίες και να διασφαλίζεται η δίκαιη κατανομή του φόρτου εργασίας στους κόλπους της ομάδας καθώς και ο προγραμματισμός των αντικαταστάσεων· |
| --- | --- |

—

ικανότητα οργάνωσης του συνόλου των εργασιών της Διεύθυνσης, ώστε να τηρούνται κρίσιμες προθεσμίες και να διασφαλίζεται η δίκαιη κατανομή του φόρτου εργασίας στους κόλπους της ομάδας καθώς και ο προγραμματισμός των αντικαταστάσεων·

| — | ικανότητα διαχείρισης των αλλαγών και στήριξης του προσωπικού σε περιόδους αλλαγών· |
| --- | --- |

—

ικανότητα διαχείρισης των αλλαγών και στήριξης του προσωπικού σε περιόδους αλλαγών·

| — | άριστες ικανότητες επικοινωνίας, συμπεριλαμβανομένων των ικανοτήτων διαπροσωπικής επικοινωνίας. |
| --- | --- |

—

άριστες ικανότητες επικοινωνίας, συμπεριλαμβανομένων των ικανοτήτων διαπροσωπικής επικοινωνίας.

Δεδομένου ότι η ΓΓΣ εφαρμόζει πολιτική κινητικότητας των διοικητικών στελεχών της, τα οποία πρέπει να διαθέτουν ευρεία εμπειρία, τα υποψήφια πρόσωπα θα πρέπει να είναι διατεθειμένα και ικανά να εργαστούν σε διαφορετικούς τομείς δραστηριότητας κατά τη σταδιοδρομία τους στη ΓΓΣ.

ΠΟΛΙΤΙΚΗ ΠΡΟΣΛΗΨΕΩΝ

Τα αιτούντα πρόσωπα οφείλουν να πληρούν τις ακόλουθες απαιτήσεις κατά την υποβολή της αίτησης:

| α) | Γενικές προϋποθέσεις







  — | να είναι πολίτες κράτους μέλους της Ευρωπαϊκής Ένωσης· |
| --- | --- | --- |

α)

Γενικές προϋποθέσεις

—

να είναι πολίτες κράτους μέλους της Ευρωπαϊκής Ένωσης·

| — | να απολαύουν των πολιτικών τους δικαιωμάτων· |
| --- | --- |

—

να απολαύουν των πολιτικών τους δικαιωμάτων·

| — | να έχουν εκπληρώσει τις νόμιμες στρατιωτικές υποχρεώσεις τους. |
| --- | --- |

—

να έχουν εκπληρώσει τις νόμιμες στρατιωτικές υποχρεώσεις τους.

| β) | Ειδικές προϋποθέσεις







  — | να κατέχουν πανεπιστημιακό πτυχίο (2) νομικής που να παρέχει πρόσβαση σε διδακτορικές σπουδές νομικής ή να έχουν ισοδύναμο επαγγελματικό προσόν· |
| --- | --- | --- |

β)

Ειδικές προϋποθέσεις

—

να κατέχουν πανεπιστημιακό πτυχίο (2) νομικής που να παρέχει πρόσβαση σε διδακτορικές σπουδές νομικής ή να έχουν ισοδύναμο επαγγελματικό προσόν·

| — | να έχουν τουλάχιστον δεκαπέντε έτη σχετικής επαγγελματικής πείρας στον τομέα της παροχής νομικών συμβουλών, ενώ για τουλάχιστον τρία έτη εξ αυτών να έχουν πράγματι ασκήσει διοικητικά και οργανωτικά καθήκοντα. Τρία έτη σε θέση με σημαντικές αρμοδιότητες νομικού συντονισμού ισοδυναμούν με την απαιτούμενη πείρα διοίκησης· |
| --- | --- |

—

να έχουν τουλάχιστον δεκαπέντε έτη σχετικής επαγγελματικής πείρας στον τομέα της παροχής νομικών συμβουλών, ενώ για τουλάχιστον τρία έτη εξ αυτών να έχουν πράγματι ασκήσει διοικητικά και οργανωτικά καθήκοντα. Τρία έτη σε θέση με σημαντικές αρμοδιότητες νομικού συντονισμού ισοδυναμούν με την απαιτούμενη πείρα διοίκησης·

| — | δεδομένου ότι η αγγλική και η γαλλική γλώσσα χρησιμοποιούνται εκτενώς για την επικοινωνία εντός της ΓΓΣ και με τα άλλα θεσμικά όργανα, απαιτείται άριστη γνώση μίας από τις δύο γλώσσες και καλή γνώση της άλλης. Η γνώση άλλων επίσημων γλωσσών της ΕΕ θα αποτελέσει πλεονέκτημα. |
| --- | --- |

—

δεδομένου ότι η αγγλική και η γαλλική γλώσσα χρησιμοποιούνται εκτενώς για την επικοινωνία εντός της ΓΓΣ και με τα άλλα θεσμικά όργανα, απαιτείται άριστη γνώση μίας από τις δύο γλώσσες και καλή γνώση της άλλης. Η γνώση άλλων επίσημων γλωσσών της ΕΕ θα αποτελέσει πλεονέκτημα.

ΣΗΜ:

| 1) | Η θέση απαιτεί εξουσιοδότηση ασφαλείας για πρόσβαση σε διαβαθμισμένα έγγραφα (επίπεδο SECRET UE/EU SECRET). Τα υποψήφια για τη θέση πρόσωπα πρέπει να είναι διατεθειμένα να υποβληθούν σε έλεγχο ασφαλείας σύμφωνα με την απόφαση 2013/488/ΕΕ του Συμβουλίου (3). Ο διορισμός στη θέση ενεργοποιείται μόνον εφόσον το υποψήφιο πρόσωπο που θα επιλεγεί διαθέτει έγκυρη εξουσιοδότηση ασφαλείας. Στα υποψήφια πρόσωπα χωρίς εξουσιοδότηση ασφαλείας προσφέρεται σύμβαση ορισμένου χρόνου έως ότου ληφθούν τα αποτελέσματα της διαδικασίας εξουσιοδότησης ασφαλείας. |
| --- | --- |

1)

Η θέση απαιτεί εξουσιοδότηση ασφαλείας για πρόσβαση σε διαβαθμισμένα έγγραφα (επίπεδο SECRET UE/EU SECRET). Τα υποψήφια για τη θέση πρόσωπα πρέπει να είναι διατεθειμένα να υποβληθούν σε έλεγχο ασφαλείας σύμφωνα με την απόφαση 2013/488/ΕΕ του Συμβουλίου (3). Ο διορισμός στη θέση ενεργοποιείται μόνον εφόσον το υποψήφιο πρόσωπο που θα επιλεγεί διαθέτει έγκυρη εξουσιοδότηση ασφαλείας. Στα υποψήφια πρόσωπα χωρίς εξουσιοδότηση ασφαλείας προσφέρεται σύμβαση ορισμένου χρόνου έως ότου ληφθούν τα αποτελέσματα της διαδικασίας εξουσιοδότησης ασφαλείας.

| 2) | Το επιτυχόν υποψήφιο πρόσωπο πρέπει να είναι διατεθειμένο να παρακολουθήσει το πρόγραμμα κατάρτισης διευθυντικών στελεχών της ΓΓΣ. |
| --- | --- |

2)

Το επιτυχόν υποψήφιο πρόσωπο πρέπει να είναι διατεθειμένο να παρακολουθήσει το πρόγραμμα κατάρτισης διευθυντικών στελεχών της ΓΓΣ.

ΔΙΑΔΙΚΑΣΙΑ ΕΠΙΛΟΓΗΣ

Για την επιλογή των επιτυχόντων υποψηφίων, η αρμόδια για τους διορισμούς αρχή επικουρείται από συμβουλευτική επιτροπή επιλογής. Η συμβουλευτική επιτροπή επιλογής επικουρείται από κέντρο αξιολόγησης, η διαχείριση του οποίου εκτελείται από εξωτερικούς συμβούλους προσλήψεων. Οι εκθέσεις που συντάσσονται από το κέντρο αξιολόγησης για το ίδιο είδος θέσης παύουν να ισχύουν δύο έτη μετά την ημερομηνία διενέργειας των σχετικών ασκήσεων ή με τη λήξη της σύμβασης πλαισίου μεταξύ της ΓΓΣ και του εν λόγω κέντρου αξιολόγησης, ανάλογα με το ποια ημερομηνία είναι η προγενέστερη.

Η συμβουλευτική επιτροπή επιλογής αρχικά θα αξιολογήσει και θα συγκρίνει τα προσόντα, την πείρα και το ενδιαφέρον όλων των προσώπων που υποβάλλουν αίτηση για την ίδια θέση, βάσει των αιτήσεών τους. Βάσει αυτής της συγκριτικής αξιολόγησης, η συμβουλευτική επιτροπή επιλογής θα καταρτίσει κατάλογο επικρατέστερων υποψηφίων, τα οποία, κατά την άποψή της, είναι τα πλέον κατάλληλα για να κληθούν σε πρώτη συνέντευξη. Επειδή αυτός ο πρώτος γύρος της διαδικασίας επιλογής βασίζεται σε συγκριτική αξιολόγηση των υποψηφιοτήτων, το γεγονός ότι πληρούνται οι προϋποθέσεις της παρούσας προκήρυξης δεν εγγυάται πρόσκληση σε πρώτη συνέντευξη. Μεταξύ των υποψηφίων που θα κληθούν στη συνέντευξη, η συμβουλευτική επιτροπή επιλογής θα προεπιλέξει τα πρόσωπα που θα περάσουν από το κέντρο αξιολόγησης και από δεύτερη συνέντευξη με τη συμβουλευτική επιτροπή επιλογής.

Το προσωρινό χρονοδιάγραμμα της διαδικασίας επιλογής έχει ως εξής:

| — | τα υποψήφια πρόσωπα που θα επιλεγούν για τις συνεντεύξεις αναμένεται να ενημερωθούν στα τέλη Μαΐου του 2023· |
| --- | --- |

—

τα υποψήφια πρόσωπα που θα επιλεγούν για τις συνεντεύξεις αναμένεται να ενημερωθούν στα τέλη Μαΐου του 2023·

| — | οι πρώτες συνεντεύξεις προβλέπεται να διεξαχθούν στις αρχές Ιουνίου του 2023· |
| --- | --- |

—

οι πρώτες συνεντεύξεις προβλέπεται να διεξαχθούν στις αρχές Ιουνίου του 2023·

| — | η διαδικασία στο κέντρο αξιολόγησης αναμένεται να πραγματοποιηθεί το δεύτερο δεκαπενθήμερο του Ιουνίου του 2023· |
| --- | --- |

—

η διαδικασία στο κέντρο αξιολόγησης αναμένεται να πραγματοποιηθεί το δεύτερο δεκαπενθήμερο του Ιουνίου του 2023·

| — | ο δεύτερος γύρος συνεντεύξεων προβλέπεται για τα τέλη Ιουνίου του 2023. |
| --- | --- |

—

ο δεύτερος γύρος συνεντεύξεων προβλέπεται για τα τέλη Ιουνίου του 2023.

ΣΗΜ: Το ανωτέρω χρονοδιάγραμμα είναι καθαρά ενδεικτικό και μπορεί να τροποποιηθεί.

ΝΟΜΙΚΗ ΒΑΣΗ

Η προκήρυξη της θέσης αυτής κοινοποιείται σε όλα τα θεσμικά όργανα της Ευρωπαϊκής Ένωσης και εκτός των θεσμικών οργάνων, σύμφωνα με το άρθρο 29 παράγραφοι 1 και 2 του κανονισμού υπηρεσιακής κατάστασης των υπαλλήλων της Ευρωπαϊκής Ένωσης (4).

ΠΩΣ ΥΠΟΒΑΛΛΕΤΕ ΑΙΤΗΣΗ

Η προθεσμία για την υποβολή των αιτήσεων λήγει στις 12 Μαΐου 2023, ώρα 12:00 μεσημβρινή (ώρα Βρυξελλών).

Θα γίνουν δεκτές μόνον οι αιτήσεις που θα αποσταλούν με ηλεκτρονικό ταχυδρομείο στη διεύθυνση applications.management@consilium.europa.eu (5) το αργότερο έως την ημερομηνία και ώρα λήξης της προθεσμίας υποβολής των αιτήσεων. Οι εκπρόθεσμες αιτήσεις δεν θα ληφθούν υπόψη.

Η διεύθυνση ηλεκτρονικού ταχυδρομείου που αναγράφεται παραπάνω πρέπει να χρησιμοποιείται για κάθε αλληλογραφία σχετικά με τη διαδικασία επιλογής (το ηλεκτρονικό μήνυμα πρέπει να φέρει στο θέμα τον ακόλουθο τίτλο: CONS/AD/186/23 JUR.1).

Προτού υποβάλουν την αίτησή τους, τα υποψήφια πρόσωπα θα πρέπει να ελέγξουν προσεκτικά αν πληρούν τις απαιτήσεις της ενότητας «Πολιτική προσλήψεων» ανωτέρω, προκειμένου να αποφύγουν τον αυτόματο αποκλεισμό τους από τη διαδικασία επιλογής.

Για να είναι έγκυρος, ο φάκελος της αίτησης πρέπει να περιλαμβάνει τα ακόλουθα έγγραφα σε μορφή pdf (ΣΗΜ: Δεν θα γίνονται δεκτά έγγραφα που είναι κλειδωμένα ή προστατευμένα με κωδικό πρόσβασης ή έγγραφα με ηλεκτρονική υπογραφή):

| α) | το έντυπο αίτησης, δεόντως συμπληρωμένο και χρονολογημένο (το αρχείο να φέρει την ονομασία «XXX (ΤΟ ΕΠΙΘΕΤΟ ΣΑΣ) — Application form.pdf»)· για να τηλεφορτώσετε το ηλεκτρονικό έντυπο αίτησης (EN ή FR), κάντε κλικ στον κατάλληλο σύνδεσμο παρακάτω ή αντιγράψτε/επικολλήστε τον στον φυλλομετρητή σας (6):
  https://www.consilium.europa.eu/media/62493/gsc-application_form_senior_management_en.docx
  https://www.consilium.europa.eu/media/62492/gsc-application_form_senior_management_fr.docx |
| --- | --- |

α)

το έντυπο αίτησης, δεόντως συμπληρωμένο και χρονολογημένο (το αρχείο να φέρει την ονομασία «XXX (ΤΟ ΕΠΙΘΕΤΟ ΣΑΣ) — Application form.pdf»)· για να τηλεφορτώσετε το ηλεκτρονικό έντυπο αίτησης (EN ή FR), κάντε κλικ στον κατάλληλο σύνδεσμο παρακάτω ή αντιγράψτε/επικολλήστε τον στον φυλλομετρητή σας (6):

https://www.consilium.europa.eu/media/62493/gsc-application_form_senior_management_en.docx

https://www.consilium.europa.eu/media/62492/gsc-application_form_senior_management_fr.docx

| β) | αναλυτικό βιογραφικό σημείωμα, στην αγγλική ή γαλλική γλώσσα (χωρίς φωτογραφίες), κατά προτίμηση σε μορφή Europass (https://europa.eu/europass/en/create-europass-cv; https://europa.eu/europass/fr/create-your-europass-cv), που να καλύπτει ολόκληρη τη σταδιοδρομία του αιτούντος προσώπου, αναφέροντας, μεταξύ άλλων, τα τυπικά προσόντα, τις γλωσσικές γνώσεις, την επαγγελματική πείρα και τα τρέχοντα καθήκοντα (το αρχείο πρέπει να φέρει την ονομασία «XXX (ΤΟ ΕΠΙΘΕΤΟ ΣΑΣ) — CV.pdf»)· |
| --- | --- |

β)

αναλυτικό βιογραφικό σημείωμα, στην αγγλική ή γαλλική γλώσσα (χωρίς φωτογραφίες), κατά προτίμηση σε μορφή Europass (https://europa.eu/europass/en/create-europass-cv; https://europa.eu/europass/fr/create-your-europass-cv), που να καλύπτει ολόκληρη τη σταδιοδρομία του αιτούντος προσώπου, αναφέροντας, μεταξύ άλλων, τα τυπικά προσόντα, τις γλωσσικές γνώσεις, την επαγγελματική πείρα και τα τρέχοντα καθήκοντα (το αρχείο πρέπει να φέρει την ονομασία «XXX (ΤΟ ΕΠΙΘΕΤΟ ΣΑΣ) — CV.pdf»)·

| γ) | επιστολή εκδήλωσης ενδιαφέροντος, στην αγγλική ή τη γαλλική γλώσσα (το αρχείο να φέρει την ονομασία «XXX (ΤΟ ΕΠΙΘΕΤΟ ΣΑΣ) — Motivation letter.pdf»). |
| --- | --- |

γ)

επιστολή εκδήλωσης ενδιαφέροντος, στην αγγλική ή τη γαλλική γλώσσα (το αρχείο να φέρει την ονομασία «XXX (ΤΟ ΕΠΙΘΕΤΟ ΣΑΣ) — Motivation letter.pdf»).

Σε περίπτωση μη συμπερίληψης των εν λόγω δικαιολογητικών, η αίτηση καθίσταται άκυρη.

ΣΗΜ: Θα ζητηθούν από τα προεπιλεγέντα υποψήφια πρόσωπα που θα προσκληθούν για τον πρώτο γύρο συνεντεύξεων, αντίγραφα πτυχίων που πιστοποιούν εκπαίδευση και αντίγραφα εγγράφων και πιστοποιητικών επαγγελματικής πείρας. Τα δικαιολογητικά πρέπει να έχουν εκδοθεί από τρίτο μέρος.

Τα δικαιολογητικά θα πρέπει να είναι αριθμημένα (παράρτημα 1, 2 κ.λπ.) και να ομαδοποιούνται σε ένα ενιαίο έγγραφο pdf (το αρχείο να φέρει την ονομασία «XXX (ΤΟ ΕΠΙΘΕΤΟ ΣΑΣ) — Supporting documents. pdf»). Θα πρέπει να περιλαμβάνεται πίνακας περιεχομένων.

Η μη υποβολή όλων των δικαιολογητικών εγγράφων το αργότερο την παραμονή της πρώτης συνέντευξης μπορεί να θεωρηθεί αιτία αποκλεισμού.

Αιτήσεις που λαμβάνονται ταχυδρομικά ή μέσω εφαρμογών αποθήκευσης δεδομένων σε υπολογιστικό νέφος ή πλατφόρμας μερισμού αρχείων δεν θα ληφθούν υπόψη.

Το πρόσωπο που θα επιλεγεί θα κληθεί να προσκομίσει τα πρωτότυπα των προαναφερόμενων εγγράφων.

Τα υποψήφια πρόσωπα θα λάβουν ηλεκτρονικό μήνυμα το οποίο θα βεβαιώνει την παραλαβή της αίτησής τους. Ωστόσο, μπορεί να προκύψουν τεχνικές δυσκολίες που να επηρεάσουν την αποστολή μηνυμάτων ηλεκτρονικού ταχυδρομείου. Ως εκ τούτου, εάν τα υποψήφια πρόσωπα δεν λάβουν ηλεκτρονικό μήνυμα που θα βεβαιώνει την παραλαβή της αίτησής τους, παρακαλούνται να επικοινωνήσουν με τη διεύθυνση: applications.management@consilium.europa.eu. Δεδομένου ότι η συμβουλευτική επιτροπή επιλογής θα αρχίσει τις εργασίες της λίγο μετά την καταληκτική ημερομηνία υποβολής των αιτήσεων, κάθε αλληλογραφία σχετικά με την παραλαβή της αίτησής σας θα πρέπει να πραγματοποιηθεί την εβδομάδα που έπεται της ημερομηνίας αυτής.

ΔΙΑΦΟΡΕΤΙΚΟΤΗΤΑ ΚΑΙ ΣΥΜΠΕΡΙΛΗΨΗ

Η ΓΓΣ δεσμεύεται υπέρ της διαφορετικότητας και της συμπερίληψης. Για περισσότερες πληροφορίες, μπορείτε να συμβουλευτείτε τη σχετική δήλωση:

https://www.consilium.europa.eu/el/general-secretariat/jobs/diversity-and-inclusion/.

ΕΠΑΝΕΞΕΤΑΣΗ ΑΙΤΗΣΕΩΝ

Για πληροφορίες σχετικά με τις διαδικασίες που αφορούν αιτήσεις για ενστάσεις, προσφυγές και παραπομπές στον Ευρωπαίο Διαμεσολαβητή, μπορείτε να συμβουλευτείτε τη διεύθυνση:

https://www.consilium.europa.eu/media/56641/complaint-el.pdf.

ΠΡΟΣΤΑΣΙΑ ΔΕΔΟΜΕΝΩΝ

Οι κανόνες που διέπουν την επεξεργασία δεδομένων προσωπικού χαρακτήρα σε αυτή τη διαδικασία επιλογής καθορίζονται στη δήλωση περί προστασίας της ιδιωτικής ζωής:

https://www.consilium.europa.eu/media/56665/jobs-data-protection-083r00-el.pdf.

---

(1)  https://www.consilium.europa.eu/media/53259/gsc-manager-profile-el.pdf

(2)  Το άρθρο 5 παράγραφος 3 στοιχείο γ) του κανονισμού υπηρεσιακής κατάστασης των υπαλλήλων της Ευρωπαϊκής Ένωσης (στο εξής: κανονισμός υπηρεσιακής κατάστασης) απαιτεί από τα αιτούντα πρόσωπα τουλάχιστον:

| i) | εκπαίδευση που αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα, όταν η κανονική διάρκεια της πανεπιστημιακής εκπαίδευσης είναι τέσσερα έτη ή περισσότερα, ή |
| --- | --- |

i)

εκπαίδευση που αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα, όταν η κανονική διάρκεια της πανεπιστημιακής εκπαίδευσης είναι τέσσερα έτη ή περισσότερα, ή

| ii) | εκπαίδευση που αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα και κατάλληλη επαγγελματική πείρα τουλάχιστον ενός έτους, όταν η κανονική διάρκεια της πανεπιστημιακής εκπαίδευσης είναι τουλάχιστον τρία έτη. |
| --- | --- |

ii)

εκπαίδευση που αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα και κατάλληλη επαγγελματική πείρα τουλάχιστον ενός έτους, όταν η κανονική διάρκεια της πανεπιστημιακής εκπαίδευσης είναι τουλάχιστον τρία έτη.

(3)  Απόφαση 2013/488/ΕΕ του Συμβουλίου, της 23ης Σεπτεμβρίου 2013, σχετικά με τους κανόνες ασφαλείας για την προστασία των διαβαθμισμένων πληροφοριών της ΕΕ (ΕΕ L 274 της 15.10.2013, σ. 1).

(4)  Κανονισμός υπηρεσιακής κατάστασης των υπαλλήλων της Ευρωπαϊκής Ένωσης και καθεστώς που εφαρμόζεται επί του λοιπού προσωπικού της Ευρωπαϊκής Ένωσης, όπως καθορίστηκαν με τον κανονισμό (ΕΟΚ, Ευρατόμ, ΕΚΑΧ) αριθ. 259/68 του Συμβουλίου (ΕΕ L 56 της 4.3.1968, σ. 1), ενοποιημένο κείμενο διαθέσιμο στη διεύθυνση https://eur-lex.europa.eu/legal-content/EL/TXT/?uri=CELEX%3A01962R0031-20220101.

(5)  Αυτή η διεύθυνση ηλεκτρονικού ταχυδρομείου συνδέεται με υπηρεσιακή θυρίδα και μπορεί να επεξεργάζεται τα μηνύματα μόνον όταν έχει επιλεγεί το «κανονικό» επίπεδο βαθμού ασφαλείας. Δεν μπορεί να επεξεργάζεται τα μηνύματα ηλεκτρονικού ταχυδρομείου που αποστέλλονται με άλλες επιλογές επιπέδου βαθμού ασφαλείας (π.χ. «προσωπικό», «ιδιωτικό», «εμπιστευτικό» ή κρυπτογραφημένα μηνύματα ηλεκτρονικού ταχυδρομείου). Ως εκ τούτου, παρακαλείστε να επιλέξετε το «κανονικό» επίπεδο βαθμού ασφαλείας. Το ηλεκτρονικό σας μήνυμα δεν πρέπει να υπερβαίνει τα 25 MB. Εάν το ηλεκτρονικό σας μήνυμα, μαζί με τα συνημμένα του, υπερβαίνει αυτό το μέγιστο μέγεθος, παρακαλείστε να μοιράσετε τα συνημμένα σε περισσότερα του ενός ηλεκτρονικά μηνύματα.

(6)  Εάν χρειάζεστε περισσότερες πληροφορίες ή/και αντιμετωπίζετε τεχνικά προβλήματα, παρακαλείστε να στείλετε ηλεκτρονικό μήνυμα στη διεύθυνση: applications.management@consilium.europa.eu.

---